CELEX: C2004/201/42
Language: hu
Date: 2004-08-07 00:00:00
Title: T-190/04. sz. ügy: A Société Freixnet S.A. által 2004. május 24-én a Belső Piaci Harmonizációs Hivatal (OHIM) ellen benyújtott kereset

7.8.2004   
            
            
               HU
            
            
               Az Európai Unió Hivatalos Lapja
            
            
               C 201/20
            
         A Société Freixnet S.A. által 2004. május 24-én a Belső Piaci Harmonizációs Hivatal (OHIM) ellen benyújtott kereset
   (T-190/04. sz. ügy)
   (2004/C 201/42)
   Az eljárás nyelve: francia
   A Société Freixnet S.A., székhely: Sant Sadurní d'Anoia (Spanyolország), képviseli Fernand de Visscher, Emmanuel Cornu, Eric De Gryse és Donatienne Moreau, avocats, 2004. május 24-én keresetet nyújtott be az Európai Közösségek Elsőfokú Bíróságához a Belső Piaci Harmonizációs Hivatal (OHIM) ellen.
   A felperes a következő döntés meghozatalát kéri az Elsőfokú Bíróságtól:
   
               —
            
            
               semmisítse meg az OHIM negyedik fellebbezési tanácsának 2004. február 11-i, R 97/2001-4 sz. ügyben hozott határozatát és hozzon határozatot arról, hogy a 32532 sz. védjegybejelentés a 40/94 rendelet 40. cikkének megfelelően meghirdetésre kerül;
            
         
               —
            
            
               másodlagosan, semmisítse meg az OHIM negyedik fellebbezési tanácsának 2004. február 11-i, R 97/2001-4 sz. ügyben hozott határozatát;
            
         
               —
            
            
               kötelezze a Belső Piaci Harmonizációs Hivatalt a költségek viselésére.
            
         Jogalapok és fontosabb érvek
   
               A közösségi védjegy bejelentője:
            
            
               Felperes
            
         
               A bejelentett védjegy:
            
            
               fehér fényezett üveg formájú térbeli védjegy (32532 sz. védjegybejelentés)
            
         
               Áruk vagy szolgáltatások:
            
            
               33. áruosztályba tartozó áruk (habzó bor)
            
         
               A vizsgálati osztály határozata:
            
            
               a bejelentés elutasítása
            
         
               A fellebbezési tanács határozata:
            
            
               a fellebbezés elutasítása
            
         
               Jogalapok:
            
            
               A 40/94 rendelet 73. cikkének megsértése, tekintettel arra, hogy a fellebbezési tanács olyan tényekre alapozta határozatát, amelyekkel kapcsolatban a felperesnek nem volt lehetősége észrevételeket tenni, továbbá ugyanezen szöveg 7. cikk (1) bekezdés b) pontjának és (3) bekezdésének megsértése, amennyiben a szóban forgó védjegy ténylegesen megkülönböztető képességgel bír.